РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 02.06.2017. године

ЈН МВ 05/17

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку добара-пољопривредне механизације и опреме ЈН МВ 05/17 од 01.06.2017. године, Управни одбор Фонда за пружање помоћи избеглим, прогнаним и расељеним лицима на седници одржаној дана 02.06.2017. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара-пољопривредне механизације и опреме**

**(ЈН МВ 05/17)**

У поступку јавне набавке добара-пољопривредне механизације и опреме (шифра: ЈН МВ 05/17), за коју је позив објављен на Порталу јавних набавки и интернет страници Наручиоца дана 17. маја 2017. године, **уговор се додељује** понуђачу „МИС СИСТЕМ“ Д.О.О. Ченеј, Међународни пут 83, 21233 Ченеј, ПИБ 100453514, матични број 08317704, чија је понуда број 05/17-2 од 26. маја 2017. године која износи 4.490.000,00 без пореза на додату вредност, односно 5.388.000,00 са порезом на додату вредност укупно, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 09. маја 2017. године у својству Наручиоца донео Одлуку о јавној набавци мале вредности број ЈН МВ 05/17 и образовао Комисију за јавну набавку добара-осталих машина, опреме и алата (у даљем тексту: Комисија).

Задатак Комисије је да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – пољопривредна механизација и опрема, назив и ознака из општег речника набавке: машине за припремање и култивисање земље у пољопривреди и шумарству - 16100000, у свему према спецификацији садржаној у конкурсној документацији.

Процењена вредност јавне набавке износи **4.500.000,00 динара**, без урачунатог пореза на додату вредност.

Имајући у виду да су потребе наручиоца за набавком истоврсних добара на годишњем нивоу процењене на износ од 4.500.000,00 динара без ПДВ-а, Наручилац спроводи поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 17. маја 2017. године, у складу са Чланом 57. ЗЈН.

Комисија за спровођење поступка јавне набавке сачинила је стручну оцену понуда у којој је констатовала да су:

**БЛАГОВРЕМЕНО**, односно до дана 26.05.2017. године до 11:00 часова, приспеле понуде следећих понуђача:

|  |  |  |  |
| --- | --- | --- | --- |
| **Редни****Број** | **Назив или шифра понуђача** | **Датум пријема** | **Време пријема (сат)** |
|  | „Агроарт“, Д.О.О., Карађорђева 52, Стара Пазова | 26.05.2017. | 09:59ч |
|  | „МИС СИСТЕМ“, Д.О.О., Међународни пут 83, Ченеј | 26.05.2017. | 10:55ч |
|  | Д.О.О. „Боб“, Корнелија Станковића 15, Нови Сад | 26.05.2017. | 10:56ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку добара – пољопривредне механизације и опреме (шифра јавне набавке: ЈН МВ 05/17), од 26. маја 2017. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ биће утврђена применом следећих елемената критеријума:

|  |  |  |
| --- | --- | --- |
|  | Цена | 85 пондера |
|  | Рок испоруке | 15 пондера |
|  | УКУПНО | 100 пондера |

1. Најнижа понуђена цена бодује се са 85 пондера, а свака следећа применом формуле:

најнижа понуђена цена / цена из понуде која се бодује \* 85 =

2. Најкраћи рок испоруке (одређен у данима) бодује се са 15 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15 =

Укупан број бодова израчунава се на следећи начин:

Укупно = Цена + Рок испоруке

У цену се урачунава цена свог добра наведеног у позицијама и сав ситан неспецифичан материјал, транспорт и цена радне снаге и сви порези и доприноси. Рок испоруке не може бити краћи од 7 дана ни дужи од 30 дана. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија биће изабрана понуда оног понуђача који је понудио нижу цену.

Након детаљног прегледа понуда, Комисија је констатовала следеће:

Понуду су поднели понуђачи „Агроарт“, Д.О.О. Стара Пазова, „МИС СИСТЕМ“ Д.О.О. Ченеј и Д.О.О. „Боб“ Нови Сад.

Понуда број 05/17-1 од 26. маја 2017. године, укупне понуђене цене од 7.922.780,00 динара без ПДВ-а, понуђача „Агроарт“, Д.О.О. Стара Пазова, премашује износ процењене вредности за ову јавну набавку, те се одбија као неприхватљива, сходно Члану 107. Став 1. ЗЈН.

Понуда број 05/17-3 од 26. маја 2017. године, укупне понуђене цене од 3.898.195,00 динара без ПДВ-а, понуђача Д.О.О. „Боб“ Нови Сад, садржи битне недостатке у смислу Члана 106. ЗЈН јер понуђач није понудио добра која одговарају захтевима из техничке спецификације, како је то тражено у делу 3. СПЕЦИФИКАЦИЈА конкурсне документације, и то:

* за позицију 14. у техничкој спецификацији –– мотокопачица; понуђено добро има мањи радни захват у односу на то како је тражено конкурсном документацијом (тражени захват је 60 цм, а понуђено добро има захват 30 цм)

па је, имајући у виду наведено, понуда број 05/17-3 коју је доставила фирма Д.О.О. „Боб“ Нови Сад неодговарајућа, те је одбијена као неприхватљива, сходно Члану 107. Став 1. ЗЈН.

Понуда број 05/17-2 од 26. маја 2017. године, укупне понуђене цене од 4.490.000,00 динара без ПДВ-а, понуђача „МИС СИСТЕМ“ Д.О.О. Ченеј је прихватљива будући да садржи доказе о испуњености услова за учешће у поступку предметне јавне набавке, уредно попуњене, оверене и потписане обрасце, каталог и остала документа предвиђена конкурсном документацијом, а понуђена цена не прелази износ процењене вредности набавке.

 .

Понуђач „МИС СИСТЕМ“ Д.О.О. је понудио следеће:

Укупна вредност понуде без ПДВ-а: 4.490.000,00 динара

Укупна вредност понуде са ПДВ-ом: 5.388.000,00 динара

Рок важења понуде: 45 дана од дана отварања

 Рок за испоруку: 7 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуду на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена (у пондерима)** | **Рок испоруке (у пондерима)** | **УКУПНО** |
| **1.** | „МИС СИСТЕМ“ Д.О.О. Ченеј | 85 | 15 | **100** |

Комисија, после стручне оцене понуда, констатује да је у поступку јавне набавке добара – пољопривредна механизација и опрема (шифра: ЈН МВ 05/17), најповољнијапонуда број 05/17-3 од 26. маја 2017. године, понуђача „МИС СИСТЕМ“ Д.О.О. Ченеј, Међународни пут 83, 21233 Ченеј, ПИБ 100453514, матични број 08317704 и предлаже Наручиоцу да додели уговор о набавци добара - пољопривредне механизације и опреме, наведеном понуђачу.

Понуђач набавку извршава самостално.

Наручилац је прихватио предлог Комисије за јавну набавку добара-пољопривредне механизације и опреме ЈН МВ 05/17 да се понуђачу, „МИС СИСТЕМ“ Д.О.О. Ченеј, Међународни пут 83, 21233 Ченеј, ПИБ 100453514, матични број 08317704 додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.